CHUO ฟ้อง “แซมส์ สปอร์ต รีเทล” บังคับจ่ายค่าสินค้า 20.94 ลบ. ศาลฯนัดชี้สองสถาน 10 ก.ย.นี้
CHUO ฟ้อง "แซมส์ สปอร์ต รีเทล" บังคับจ่ายค่าสินค้า 20.94 ลบ. ศาลฯ นัดชี้สองสถาน 10 ก.ย.นี้
11 ก.ค. 2561

บริษัท ชูโอ เซ็นโก (ประเทศไทย) จำกัด (มหาชน) หรือ CHUO เปิดเผยว่า เมื่อวันที่ 6 ก.ค.ที่ผ่านมา บริษัทได้มอบหมายให้ทนายความดำเนินการยื่นฟ้องบริษัท แซมส์ สปอร์ต รีเทล จำกัด เป็นจำเลยต่อศาลแพ่ง เพื่อขอให้ศาลสั่งบังคับชำระเงินจำนวน 20,938,082.20 บาท และดอกเบี้ยในอัตราร้อยละ 7.5 ต่อปีของเงินต้น (ค่าสินค้าและบริการภายใต้สัญญาซื้อขายจำนวน 20,500,000 บาท) นับแต่วันถัดจากวันฟ้องจนกว่าจำเลยจะชำระเสร็จ และให้จำเลยชำระค่าฤชาธรรมเนียมและค่าทนายความแทนโจทก์ จำนวนทุนทรัพย์ถึงวันฟ้อง 20,938,082.20 บาท
ขณะที่ในวันเดียวกันศาลแพ่งได้ประทับรับฟ้องคดีดังกล่าวเป็นคดีหมายเลขดำที่ พ.3838/2561 โดยศาลนัดชี้สองสถานในวันที่ 10 ก.ย.61 เวลา 9.00 น.